**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ILGALAIKIO MATERIALIOJO TURTO, PRIPAŽINIMO NEREIKALINGU SAVIVALDYBĖS FUNKCIJOMS ĮGYVENDINTI“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant atsisakyti patikėjimo teisės į ilgalaikį materialųjį turtą – automobilį „Škoda Fabia Combi Ambiente“ (valstybinis numeris: AFV 341, identifikavimo Nr.TMBHY46Y54202093).

**2. Projekto rengimo priežastys ir kuo remiantis parengtas sprendimo projektas.**

Socialinės apsaugos ir darbo ministerija, atsižvelgdama į vykdomą vaiko teisių apsaugos sistemos pertvarką ir į tai, kad vaikų teisių apsaugos funkcija nuo š. m. liepos 1 d. perduota Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos, prašo savivaldybių atsisakyti patikėjimo teisės į perduotą ilgalaikį materialųjį turtą.

Vadovaujantis Lietuvos Respublikos Vyriausybės 2012 m. gruodžio 12 d. nutarimu Nr. 1515, Klaipėdos miesto savivaldybei patikėjimo teise yra perduotas automobilis „Škoda Fabia Combi Ambiente“, valstybinis numeris: AFV 341, valstybinei vaikų ir jaunimo teisių apsaugos funkcijai įgyvendinti.

Šis sprendimas reikalingas Lietuvos Respublikos vyriausybės nutarimui parengti.

**3. Kokių rezultatų laukiama.**

Užtikrinamas tinkamas turto valdymas ir naudojimas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinamas tinkamas turto administravimas.

Teikiame svarstyti šį sprendimo projektą.

PRIDEDAMA. 2018-05-02 Lietuvos Respublikos socialinės apsaugos ir darbo ministerijos rašto Nr. (5.1.2-73) SD-2554 kopija, 2 lapai.

Turto skyriaus vedėjas Edvardas Simokaitis